Charles Darwin
Charles Robert Darwin (The Mount, Shrewbury, Anglatèrra 12 de febrièr de 1809 - Down House, Kent, Anglatèrra, 19 d'abril de 1882) foguèt un biologista anglés que desvolopèt la primièra teoria d'un mecanisme biologic de l'evolucion, la seleccion naturala, qu'explica la diversificacion de la vida a travèrs un lent procès de modificacion per l'adaptacion.

Comencèt d'estudiar la medecina a l'universitat d'Edimborg, puèi la teologia a Cambridge. Entre 1831 e 1836, faguèt un viatge al bòrd del naviri Beagle coma  geològ. La publicacion de son jornal de viatge lo faguèt venir celèbre. Intrigat per la distribucion geografica de la fauna salvatge e dels fossils que n'aviá reculhit d'especimens durant son viatge, estudièt la transformacion de las espècias e ne concebèt sa teoria sus la seleccion naturala en 1838. Foguèt fortament influenciat per las teorias de Georges-Louis Leclerc de Buffon.

Amb la publicacion de L'origina de las espècias lo 24 de novembre de 1859, establiguèt que totes las espècias an evolucionat al long del temps a partir d'aujòls comuns mejaçant la seleccion naturala

Referéncias

Naturalista
Naturalista britanic
Escrivan britanic
Escrivan de lenga anglesa
Istòria de la biologia de l'evolucion
Membre de la Royal Society
Laureat de la medalha Copley
Personalitat de la francmaçonariá britanica
Evolucion
Biologista britanic
Neishença en 1809|Dawin, Charles
Dawin, Charles
Recipiendari de la Medalha Copley